Държавен вестник, бр. 103, 2023 г., стр. 85

БРОЙ  103	
Д Ъ Р Ж А В Е Н  В Е С Т Н И К 	
СТР.  85  
QN(norm) – нормализираното количество 
електрическа енергия, произведена от всички 
водноелектрически централи през годината N, 
което се използва за целите на отчитането, 
изразено в GWh;
Qi – количеството електрическа енергия, 
действително произведена през година i от 
всички водноелектрически централи в Репуб­
лика България, с изключение на електрическа 
енергия, произведена от помпеноакумулиращи 
водноелектрически централи, използващи 
предварително изпомпвана на горното ниво 
вода, изразено в GWh;
Ci – общата инсталирана мощност от всич­
ки водноелектрически централи, с изключение 
на нетната инсталирана мощност от помпе­
ноакумулиращи водноелектрически централи 
в Република България в края на годината i, 
изразена в MW.
Чл. 15. Изчисляването на количеството 
електрическа енергия, произведена от вятър­
ни електрически централи, разположени на 
сушата, се извършва по формулата:
,
където:
N е референтната година;
QN(norm) – нормализираното количество 
електрическа енергия, произведена от всички 
вятърни електрически централи, разположе­
ни на сушата в Република България, през 
годината N, което се използва за целите на 
отчитането, изразено в GWh;
Qi – количеството електрическа енергия, 
действително произведена през годината i от 
всички вятърни електрически централи, раз­
положени на сушата в Република България, 
изразено в GWh;
Cj – общата инсталирана мощност на 
всички вятърни електрически централи, раз­
положени на сушата в Република България в 
края на годината j, изразена в MW;
n – по-ниската от следните две стойности:
 – 4, или
 – броят години, предхождащи годината N, 
за които има данни за инсталираната мощност 
и за количеството произведена електрическа 
енергия в Република България, като се взема 
по-ниската от двете стойности.
Чл. 16. Изчисляването на количеството 
електрическа енергия, произведена от вятърни 
електрически централи в морето, се извършва 
по формулата: 
,
където:
N е референтната година;
QN(norm) – нормализираното количество 
електрическа енергия, произведена от всички 
вятърни електрически централи, разположени 
в морето/морските пространства на Република 
България, през годината N, което се използва 
за целите на отчитането, изразено в GWh;
Qi – количеството електрическа енергия, 
действително произведена през годината i 
от всички вятърни електрически централи в 
морето/морските пространства на Република 
България, изразено в GWh;
Cj – общата инсталирана мощност на всич­
ки вятърни електрически централи в морето/
морските пространства на Република България 
в края на годината j, изразена в MW;
n – по-ниската от следните две стойности:
 – 4, или
 – броят години, предхождащи годината N, 
за които има данни за инсталираната мощност 
и за количеството произведена електрическа 
енергия в Република България, като се взема 
по-ниската от двете стойности.
Раздел ІV
Изчисляване на дела на енергията от възобно­
вяеми източници в транспорта
Чл. 17. (1) Крайното потребление на енер­
гия от възобновяеми източници в транспорта се 
изчислява като сбор от енергийното съдържа­
ние на всички видове енергия от възобновяеми 
източници, които са потребление в транспор­
та, включително електрическата енергия от 
възобновяеми източници, доставяна в пътния 
и железопътния транспорт, и рециклираните 
въглеродни горива. Възобновяемите течни 
и газообразни горива от небиологичен про­
изход, които са произведени с използването 
на електрическа енергия от възобновяеми 
източници, се считат за част от изчисленията 
по чл. 3, ал. 1, т. 1 само при изчисляването 
на количеството на електрическата енергия, 
произведено от възобновяеми източници в 
Република България.
(2) За изчисляване на дела на енергията 
от възобновяеми източници в крайното по­
требление на енергия в транспорта се вземат 
предвид доставените на пазара горива за 
пътния и железопътния транспорт при от­
читане на енергийното им съдържание. Тези 
горива са: горивата за бензинови и дизелови 
двигатели, природният газ, биогоривата, био­
газът, възобновяемите течни и газообразни 
транспортни горива от небиологичен про­
изход, рециклираните въглеродни горива и 
електрическата енергия, потребена в пътния 
и железопътния транспорт.
(3) При изчисляване на дела на енергията 
от възобновяеми източници в крайното по­
требление на енергия в транспорта се вземат 
предвид и възобновяемите течни и газооб­
разни транспортни горива от небиологичен 
произход, когато тези горива са използвани 
като междинни продукти за производството 
на конвенционални горива.
(4) При изчисляване на дела на енергията от 
възобновяеми източници в крайното потреб­
ление на енергия в транспорта потреблението 
на биогорива от ново поколение и биогаз за 
транспорта от суровини тип „А“ е най-малко:
1. 0,2 на сто през 2022 г.;
2. 1 на сто през 2025 г.;